पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. डीयू में 54000 सीटों की दाखिला प्रक्रिया के दूसरे दिन तक गुरुवार को ऑफलाइन आवेदन के तहत 70466 फॉर्म बिक चुके थे। गुरुवार को 27606 फॉर्म जबकि पहले दिन रिकॉर्ड 42860 फॉर्म बिके थे। प्री-एडमिशन रजिस्टे्रशन 19 जून तक है। दूसरे दिन 30 हजार छात्रों ने ऑनलाइन रजिस्टे्रेशन कराया।
इसमें 14000 छात्रों ने शुल्क अदा किया। पहले दिन ऑनलाइन 7385 छात्रों ने आवेदन किया था जिसमें 2500 ने शुल्क जमा कराया था। दूसरे दिन सबसे अधिक फॉर्म (3520) फैकल्टी ऑफ आट्र्स से बिके जिनमें एसी/एसटी/पीडब्ल्यूडी के 1660 फॉर्म शामिल हैं। यहां 1500 फॉर्म जमा हुए।
मिरांडा हाउस से 2249 फॉर्म बिके। यहां 714 फॉर्म जमा हुए जबकि राजधानी कॉलेज से 1726 फॉर्म बिके और यहां 500 फॉर्म जमा हुए। दूसरे दिन सबसे कम फॉर्म भगिनी निवेदिता कॉलेज से बिके। यहां 259 फॉर्म बिके और 86 जमा हुए। ऑनलाइन रजिस्ट्रेशन की सुविधा होने के बावजूद चिलचिलाती धूप में छात्र भारी संख्या में कैंपस का रुख कर रहे हैं।
दूसरे दिन भी कई उलझनें
डीयू सेंट्रलाइज्ड दाखिला रजिस्ट्रेशन के दूसरे दिन भी ओएमआर फॉर्म भरते समय छात्रों को कई समस्याओं का सामना करना पड़ा। हालांकि नॉर्थ कंैपस के आर्ट फैकल्टी में डीयू प्रशासन और छात्र संगठनों द्वारा छात्रों की सहायता के लिए हेल्प डेस्क लगाए गए थे। लेकिन वह नाकाफी थे।
डीयू की हेल्प डेस्क पर बैठी बीकॉम फाइनल ईयर की छात्रा कविता ने बताया कि उनके पास बड़ी संख्या में छात्र आ रहे हैं। छात्र फॉर्म के साथ लगने वाले दस्तावेज, किस भाषा में भरें, पहला कट ऑफ कब आएगा, भरने में गलती हो गई तो दूसरा फॉर्म भरना होगा आदि प्रश्न पूछ रहे थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn